****

**ОДОБРЯВАМ**

**инж. СВЕТОСЛАВ НАКОВ**

***Изпълнителен директор на АГКК***

***Д О К У М Е Н Т А Ц И Я***

**ЗА ОБЩЕСТВЕНА ПОРЪЧКА С ПРЕДМЕТ:**

**АБОНАМЕНТНО ОБСЛУЖВАНЕ И ПОДДРЪЖКА НА КЛИМАТИЧНА ТЕХНИКА, МОНТИРАНА В СГРАДИТЕ НА АГЕНЦИЯТА ПО ГЕОДЕЗИЯ, КАРТОГРАФИЯ И КАДАСТЪР И РЕГИОНАЛНИТЕ СЛУЖБИ ПО ГЕОДЕЗИЯ, КАРТОГРАФИЯ И КАДАСТЪР**

**СЪГЛАСУВАЛИ:**

|  |
| --- |
| **Лазаринка Стоичкова*****Главен секретар на АГКК*****Веселина Виткова*****Директор на дирекция******„Административно-правно и финансово обслужване“*****Анна Караиванова*****Началник отдел „Правен и нормативна уредба“*** |
| ***Валери Върбанов******Началник отдел „Финансово-стопански дейности“*** |

**ИЗГОТВИЛИ:**

|  |  |
| --- | --- |
| **Валери Копчев*****Юрисконсулт*** ***отдел „Правен и нормативна уредба“*****Алина Кърова*****Юрисконсулт******Главна дирекция „Регионални служби“*** | **Веселин Георгиев*****Главен експерт*** ***Отдел „Финансово-стопански дейности“*** |

**СЪДЪРЖАНИЕ НА ДОКУМЕНТАЦИЯТА:**

**Раздел I**

**1. Решение за откриване на открита процедура за възлагане на обществена поръчка 2. Обявление за поръчката**

**Раздел II**

 **1. Общи условия**

А. Възложител на обществената поръчка

Б. Обект на обществената поръчка

1. **Указания и изисквания**

А. Условия за участие

Б. Изисквания за финансово-икономическо състояние

В. Изисквания за технически и професионални способности

Г. Изисквания и условия към гаранциите за изпълнение

 **3. Пълно описание на обекта на поръчката. Техническа спецификация с** **приложения**

1. Приложение № 1 – Техническа спецификация;
2. Приложение № 1А – Списък на сървърни климатици;
3. Приложение № 1Б – Списък на конвектори, климатични камери и чилъри;
4. Приложение № 2 – Списък на климатици;

 **4. Критерий за оценка на офертата**

 **5. Указания за подготовка на офертата**

 **6. Образци**

1. Оферта
	1. Опис на документите и информацията, включени в офертата;
2. Предложение за изпълнение на поръчката
3. Декларация за съгласие с клаузите на приложения проект на договор
4. Ценово предложение
5. Декларация по чл. 54, ал. 1 и чл. 55, ал. 1 от ЗОП /примерен образец/
6. Декларация за срока на валидност на офертата
7. Проект на договор
8. Споразумение за конфиденциалност
9. Банкова гаранция за изпълнение

10. Декларация по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици – (Образец) и Декларация по чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици – (Образец № 9 и № 9.1)

11. Декларация по чл. 6, ал. 2 и по чл. 4, ал. 7, и чл. 6, ал. 5, т. 3 от Закона за мерките срещу изпиране на пари (Образец № 10 и № 10.1)

**РАЗДЕЛ І**

**1. РЕШЕНИЕ**

**РАЗДЕЛ І**

**2. ОБЯВЛЕНИЕ**

**РАЗДЕЛ ІI**

1. **О Б Щ И У С Л О В И Я**

**А. ВЪЗЛОЖИТЕЛ НА ОБЩЕСТВЕНАТА ПОРЪЧКА**

По смисъла на тази документация и на основание чл. 5, ал. 2, т. 12 от ЗОП, Възложител на обществената поръчка е Изпълнителния директор на Агенция по геодезия, картография и кадастър.

**Б. ОБЕКТ НА ОБЩЕСТВЕНАТА ПОРЪЧКА**

1. На основание чл. 3, ал. 1, т. 3 от ЗОП, обект на настоящата обществена поръчка е предоставянето на услуги, **основен CPV код 50700000 - „Услуги по ремонт и поддържане на инсталации в сгради“.**

2. Прогнозна стойност на обществената поръчка:

Прогнозната стойност на поръчката: **140 000 (сто и четиридесет хиляди)** лева, без ДДС, за период от две години.

Обявената прогнозна стойност, съответно обща стойност на договора, включва всички разходи за изпълнението на поръчката – възнаграждения, данъци и осигуровки на персонала, стойност на консумативите, транспорт, контрол за качество и т.н.

***Забележка:*** Обществената поръчка се финансира със средства от бюджета на АГКК. Сумата, определена за прогнозна стойност е финансовият ресурс, с който Възложителят разполага за изпълнение на услугите. Оферта, която включва ценово предложение над тази стойност, ще се отстранява.

3. Срок за изпълнение на обществената поръчка – 24 месеца. Начална дата на изпълнение е датата на сключване на договора.

 Възложителят осигурява пълен достъп до настоящата документация на официалната страница на АГКК, секция „Профил на купувача“: <http://www.cadastre.bg/abonamentno-obsluzhvane-i-poddruzhka-na-klimatichna-tehnika-v-sgradite-agkk-sgkk>

4. Количество и обем: съгласно Техническата спецификация (Техническо задание) и приложенията към нея.

1. **указания и изисквания**

**А. УСЛОВИЯ ЗА УЧАСТИЕ В ОБЩЕСТВЕНАТА ПОРЪЧКА**

**1.1.** В процедурата за възлагане на обществената поръчка има право да участва всяко българско или чуждестранно физическо или юридическо лице, техни обединения, както и всяко друго образувание, което има право да изпълнява услуги, съгласно законодателството на държавата, в която е установено.

Възложителят не поставя изисквания относно правно-организационната форма на участници - обединения.

**1.2.** От участие в процедурата за възлагане на обществена поръчка се отстранява участник, при наличие на някое от обстоятелствата по чл. 54, ал.1, т. 1, т. 2, т. 3, т. 4, т. 5, т. 6, т.7 и чл. 55, ал. 1, т. 1 - 5 от Закона за обществените поръчки (ЗОП), а именно:

1. е осъден с влязла в сила присъда, освен ако е реабилитиран, за престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260,
чл. 301 – 307, чл. 321, 321а и чл. 352 – 353е от Наказателния кодекс;

2. е осъден с влязла в сила присъда, освен ако е реабилитиран, за престъпление, аналогично на тези по т. 1, в друга държава членка или трета страна;

3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на Възложителя и на участника, или аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;

4. е налице неравнопоставеност в случаите по чл. 44, ал. 5 от ЗОП;

5. е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

6. е установено с влязло в сила наказателно постановление или съдебно решение, че при изпълнение на договор за обществена поръчка е нарушил чл. 118, чл. 128, чл. 245 и чл. 301 – 305 от Кодекса на труда или аналогични задължения, установени с акт на компетентен орган, съгласно законодателството на държавата, в която участникът е установен;

7. е налице конфликт на интереси, който не може да бъде отстранен;

8. е обявен в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че участникът е чуждестранно лице – се намира в подобно положение, произтичащо от сходна процедура, съгласно законодателството на държавата, в която е установен;

9. е лишен от правото да упражнява определена професия или дейност съгласно законодателството на държавата, в която е извършено деянието;

10. е сключил споразумение с други лица с цел нарушаване на конкуренцията, когато нарушението е установено с акт на компетентен орган;

11. е доказано, че е виновен за неизпълнение на договор за обществена поръчка, довело до предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;

12. е опитал да:

а) повлияе на вземането на решение от страна на Възложителя, свързано с отстраняването, подбора или възлагането, включително чрез предоставяне на невярна или заблуждаваща информация, или

б) получи информация, която може да му даде неоснователно предимство в процедурата за възлагане на обществена поръчка.

13. От участие се отстраняват свързани лица, по смисъла на § 2, т. 45 от ДР към ЗОП.

Обстоятелствата по т. 1, т. 2 и т. 7 и т. 12 се отнасят за лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи.

Изискването по т. 3 не се прилага при условията по чл. 54, ал. 3 от ЗОП.

Всеки участник има право да представи доказателства по чл. 56 от ЗОП.

Забележка: Изискванията по **т. 1.2** се отнасят и в случаите на участие на подизпълнител/и.

**1.3.** Всеки участник в откритата процедура може да представи само една оферта. Лице, което участва в обединение или е дало съгласие да бъде подизпълнител в офертата на друг участник, не може да представя самостоятелна оферта. В процедура за възлагане на обществена поръчка едно физическо или юридическо лице може да участва в едно обединение.

**1.4.** Всички разходи по подготовката и подаването на оферти са за сметка на участниците в процедурата.

**1.5.** Участниците следва да имат предмет на дейност свързан с доставка, монтаж и ремонт на отоплителни, вентилационни и климатични системи /ОВиК/ - прилага се кратко описание на дейността на дружеството;

**1.6.** Участниците следва да отговарят на изискванията на Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици.

**1.7.** Не може да участва участник:

* При когото лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи, са свързани лица с Възложителя или със служители на ръководна длъжност в администрацията, по смисъла на § 1, т. 1 от допълнителната разпоредба на Закона за предотвратяване и установяване на конфликт на интереси (ЗПУКИ).
* Който има сключен договор с лице по чл. 21 или чл. 22 от ЗПУКИ.
* Който е свързано лице с друг участник в процедурата, по смисъла на § 2, т. 45 от ДР към ЗОП.

**Когато се предвижда участие на подизпълнител/и:**

* Участниците посочват в офертата подизпълнителя/ите и дела от поръчката, който ще им възложат. В този случай те трябва да представят доказателство за поетите от подизпълнителите задължения (копие от договор/и, споразумение/споразумения и/или други подобни документи).
* Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

На основание чл. 65 от ЗОП участниците могат да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите способности и професионалната компетентност.

**Б. ИЗИСКВАНИЯ за икономическо и финансово състояние. ДОКАЗАТЕЛСТВА ЗА ИКОНОМИЧЕСКО И ФИНАНСОВО СЪСТОЯНИЕ.**

 Възложителят не поставя изисквания за икономическото и финансовото състояние на участниците.

**В. ИЗИСКВАНИЯ ЗА ТЕХНИЧЕСКИ И ПРОФЕСИОНАЛНИ СПОСОБНОСТИ. ДОКАЗАТЕЛСТВА ЗА ТЕХНИЧЕСКИ И ПРОФЕСИОНАЛНИ СПОСОБНОСТИ.**

 **Участникът следва да отговаря на следните изисквания за технически възможности:**

**1.** Да е изпълнил дейности с предмет идентичен или сходен с тези на поръчката, за последните три години (в зависимост от датата, на която участникът е учреден или е започнал дейността си), считано от датата на подаване на офертата. Доказва се със списък на услугите, които са идентични или сходни с предмета на обществената поръчка, с посочване на дейностите, датите и получателите.

**2.** Да разполага с технически лица, които да отговарят за контрола на качеството, притежавайки нужото образование, професионална квалификация и опит за изпълнение на поръчката. Доказва се със списък на техническите лица, включени или не в структурата на участника.

**3.** Да има внедрена система за управление на качеството. Доказва се със заверено копие от валиден сертификат ISO 9001:2008 на участника, издаден от акредитирани лица за управление на качеството или еквивалент, с обхват включващ дейности по подръжка и ремонт на климатична техника.

**Изисквано минимално ниво:**

1. Учасникът да е изпълнил минимум три дейности с предмет, идентичен или сходен с тези на поръчката за последните три години от датата на подаване на офертата
(в зависимост от датата, на която участникът е учреден или е започнал дейността си). За идентични или сходни, с предмета на поръчката, Възложителя ще приеме поддръжка и ремонт на климатична техника.

2. Участникът следва да разполага с минимум един инженер с висше образование и поне трима с минимум средно образование съответстващо на предмета на поръчката, с две години опит в подръжката и ремонта на климатичната техника, за всички членове на екипа.

3. Участникът да има внедрена система за управление на качеството ISO 9001:2008 или еквивалент, с обхват включващ дейности по поддръжка и ремонт на климатична техника.

***Забележки:***

*- Възложителя ще приеме еквивалентни сертификати, издадени от органи, установени в други държави членки, както и други доказателства за еквивалентни мерки, за осигуряване качеството на основание чл. 64, ал. 6 и ал. 7 от ЗОП.*

*- При участие на обединения, които не са юридически лица, съответствието с критериите за подбор се доказва от обединието участник, а не от всяко от лицата включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнението на дейностите, предвидено в договора за създаване на обединението.*

*- При участие на подизпълнители, същите трябва да отговарят на съответните критерии за подбор, съобразно вида и дела от поръчката, който ще изпълняват, и за тях следва да не са налице основанията за отстраняване от процедурата.*

*- Ако участникът се позовава на капацитета на трети лица, същите следва да отговарят на съответните критерии за подбор, за доказването на които участникът се позовава на техния капацитет, и за тях следва да не са налице основанията за отстранява от процедурата.*

*- Участници, които нямат всички изискуеми сертификати и документи не се допускат до по-нататъшното разглеждане на предложенията.*

*- Участникът декларира липсата на основанията за отстраняване и съответствие с критериите за подбор чрез представяне на единен европейски документ за обществени поръчки (ЕЕДОП). Документите доказващи съответствието с критериите за подбор се представят от участника избран за изпълнител преди сключването на договора за обществена поръчка.*

**Г. ИЗИСКВАНИЯ И УСЛОВИЯ КЪМ ГАРАНЦИИТЕ ЗА ИЗПЪЛНЕНИЕ**

При подписване на договора за възлагане на обществена поръчка, Участникът в процедурата следва да внесе **гаранция за обезпечаване изпълнението на договора в размер на 5% от стойността на същия (без ДДС) в лева,** в една от следните, избрана от него форми:

* *Депозит на парична сума по сметка на Възложителя.* При избор на **гаранция обезпечаваща изпълнението** - парична сума, то тя следва да се внесе по банков път, по следната банкова сметка на Възложителя:

**БАНКА: БНБ**

**BIC: BNBGBGSD**

**IBAN: BG47 BNBG 9661 3300 1104 03**

* *Банкова гаранция в полза на Възложителя.* Банковата гаранция трябва да бъде открита в съответствие с условията по приложения в документацията образец на **„Банкова гаранция за изпълнение”** (**Образец**). В случай, че банката-гарант има собствен образец на гаранция за изпълнение, участникът може да представи такава гаранция, при положение, че тя отговаря на изискванията и условията, посочени в образеца на гаранция за изпълнение, представен от Възложителя.

Гаранцията трябва да бъде неотменима и безусловна, с възможност да се усвои изцяло или на части. Същата следва да съдържа задължение на банката-гарант да извърши безусловно плащане, при първо писмено искане подписано от Възложителя. Банковите разходи по откриването на гаранцията са за сметка на Участника.

Участникът определен за изпълнител избира сам формата на гаранцията за изпълнение. В случай, че гаранцията за изпълнение се представи, като банкова гаранция, то срокът на действието й следва да надвишава, с тридесет дни, срока за изпълнение на договора. При представяне на гаранцията с платежно нареждане или банкова гаранция, в тях изрично се посочва предмета на договора, за изпълнението на който се представя гаранцията.

Условията и сроковете за задържане или освобождаване на гаранцията за изпълнение се уреждат в договора за възлагане на обществена поръчка.

Когато участникът или избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията.

• Застраховка, която обезпечава изпълнението чрез покритие на отговорността на изпълнителя, при условия:

 Застрахователна сума – пълната стойност на договора;

 Лимит на отговорност – пълната стойност на договора;

 Застраховката се сключва конкретно за техниката, предмет на договора;

 Застрахована дейност: поддръжка и ремонт на климатична техника монтирана в сгради на АГКК;

 Период на полицата – срока на действие на договора;

***Допълнителни изисквания към Застрахователната полица:***

 Застрахователното дружество да не се освобождава от отговорност за възстановяване на щети, настъпили поради неправилни или некачествено изпълнени работи от Застрахования;

 При фалит или ликвидация на Застрахования да не се освобождава Дружеството от поетите по полицата задължения до изтичане на уговорения в полицата срок;

 Застраховката да не може да бъде прекратена преди изтичане на първоначално уговорения в полицата срок или той да бъде променен, без писменото съгласие на Възложителя;

 Застрахователната премия да е внесена изцяло при подписване на застрахователния договор.

***Забележка:* Застрахователната полица се одобрява от Възложителя при подписване на договора.**

**3. Пълно описание на обекта на поръчката. ТЕХНИЧЕСКА СПЕЦИФИКАЦИЯ**

Общи условия за изпълнение на поръчката – съгласно Техническата спецификация и приложенията към нея.

Срок за изпълнение на услугите – двадесет и четири месеца, считано от датата на подписване на договора.

Условия и начин на плащане – съгласно проекта на договор.

**4. КРИТЕРИЙ ЗА ОЦЕНКА НА ОФЕРТАТА**

Критерий за оценка на офертите: чл. 70, ал. 2, т. 1 ЗОП – икономически най-изгодна оферта, при критерий за възлагане „**най-ниска предложена цена“**.

Всички оферти, които отговарят на предварително обявените от Възложителя условия и бъдат допуснати до разглеждане, ще бъдат оценявани по критерий за възлагане „**най-ниска цена“.**

**4.1.** Показателите за определяне на комплексна оценка **Кf** на офертите и коефицентите за относителната им тежест са, както следва:

**4.1.1. Показател** **К1 -** оценка на предложена цена за извършване на една профилактика на един брой климатик – с коефицент на тежест 40%.

**4.1.2. Показател К2** - оценка на предложените цени по следните подпоказатели:

К2.1 – за демонтаж на един брой климатик – с коефицент на тежест 10%.

К2.2 – за монтаж на един брой климатик – с коефицент на тежест 10%.

К2.3 – за демонтаж с монтаж на един брой климатик (включително и нов тръбен път – тръби и канали до 10м) – с коефицент на тежест 10%.

**4.1.3. Показател К3** – оценка на оферираната процентна отстъпка за консумативи и резервни части – с коефицент на тежест 30 %.

**4.2. Методика за определяне на оценката:**

4.2.1. Оценката по показател **К1** се определя по формулата:

**минимална предложена цена**

**К1 = ---------------------------------------- х 100**

**предложена цена от участника**

където "минимална предложена цена" е най-ниската, предложена от участник, цена, за извършване на една профилактика, за един брой климатик, в лева, без ДДС, а "предложена цена от участника" е предложената от съответния участник, чиято оферта се оценява, цена за една профилактика на едни брой климатик в лева, без ДДС.

4.2.2. Оценката за всеки от подпоказателите по показател **К2** се определя по формулата:

 **минимална предложена цена**

**К2.1/К2.2/К2.3 = ---------------------------------------- х 100**

 **предложена цена от участника**

където "минимална предложена цена" е най-ниската, предложена от участник, цена за подпоказателите К2.1 - демонтаж, за К2.2 - монтаж, и за К2.3 - демонтаж с монтаж на 1 (един) бр. климатик, в лева, без ДДС, а "предложена цена от участника" е предложената от съответния участник, чиято оферта се оценява, цена за демонтаж, за монтаж и за демонтаж с монтаж на 1 (един) бр. климатик в лева, без ДДС.

4.2.3. Оценката по показател **К3** се определя по формулата:

 **предложена процентна отстъпка от участника**

**К3 = ----------------------------------------------------------- х 100**

 **максимална процентна отстъпка**

където " максимална процентна отстъпка " е най-високата общо предложена от участник отстъпка за консумативи и резервни части.

**4.2.4. Комплексна оценка Кf**  на всяка оферта е равна на сбора от оценките по отделните показатели, умножени със съответстващите им коефиценти за относителната им тежест и се изчислява по следната формула:

**Кf = (K1 x 0.40) + (K2.1 x 0.10 + К2.2 х 0.10 + К2.3 х 0.10) + (K3 x 0.30)**

Класирането на участниците се извършва във възходящ ред, като на първо място се класира офертата, получила най-висока комплексна оценка.

Участникът, класиран на първо място, се определя за изпълнител на обществената поръчка.

При еднaква комплексна оценка от двама или повече участници, комисията провежда публично жребий за определяне на изпълнител между класираните на първо място оферти, съгласно чл. 58, ал. 3 от ППЗОП.

1. **указания за подготовка на офертата. СЪДЪРЖАНИЕ НА ОФЕРТАТА.**

**5.1.** Указания за подготовка на офертата. Комуникация между Възложителя и участниците.

Офертата и всички придружаващи документи се подават на български език. Документите, които са на чужд език, се представят в превод.

Когато за някои от изискуемите документи е посочено, че трябва да се представи „заверено копие” е необходимо върху копието да е записано „вярно с оригинала”, да е подписано и да е подпечатано (в случай, че участникът използва печат в търговската си практика).

Желаещите да участват в процедурата за възлагане на обществената поръчка подават офертата лично или чрез упълномощен представител, или чрез пощенска или друга куриерска услуга, с препоръчана пратка с обратна разписка на адрес: гр. София,
п.к. 1618, ул. „Мусала“ № 1 до датата и часа, посочени като краен срок в Обявлението. Върху опаковката участникът посочва наименованието на фирмата (участника), адрес за кореспонденция, телефон, по възможност факс и електронен адрес. Посочва се наименованието на откритата процедура, за която се участва. Опаковката съдържа документите по чл. 39, ал. 3 от ППЗОП, опаковка с Ценово предложение, а ако е приложимо (по преценка на участника) - декларацията за конфиденциалност.

Валидността на офертите следва да бъде 120 календарни дни, считано от датата, на която изтича крайният срок за подаването им. Възложителят може да изиска от участници да удължат срока на валидност на офертите си, когато той е изтекъл.

Часът на получаването и посочените данни се записват във входящ регистър, за което на приносителя се издава документ.

Ако участникът изпраща офертата чрез препоръчана поща или куриерска служба, разходите са за негова сметка. Рискът от забава (фактическо получаване на офертата след крайната дата и час) или загубване на офертата е за участника.

Постъпилите офертите се отварят на датата, посочена в Обявлението за обществена поръчка, в сградата на АГКК – гр. София, ул. „Мусала” № 1. Отварянето на офертите е публично и на него могат да присъстват участниците в процедурата или техни упълномощени представители, както и представители на средствата за масово осведомяване и на други лица при спазване на установения режим за достъп до сградата, в която се извършва отварянето.

Възложителят не приема представянето на варианти на оферти.

По офертата не се допуска никакви вписвания между редовете, изтривания или корекции. Документите и данните в офертата се подписват само от лица с представителни функции, съгласно удостоверението за актуално състояние или от изрично упълномощени за това лица. Във втория случай се изисква да се представи нотариално заверено пълномощно за изпълнението на такива функции, съгласно изискванията на настоящата документация.

Цялата кореспонденция между Възложителя и участниците, свързани с настоящата процедура до подписване на Договора, се води на български език в писмена форма. Участникът може да представя своите писма и уведомления по факс на номера, посочен в Обявлението за обществена поръчка.

Решенията на Възложителя, за които той е длъжен да уведоми участниците, се връчват лично срещу подпис или се изпращат по факс или с писмо с обратна разписка, или по ел.поща, посочена от участника в офертата.

Лицата може да поискат писмено от Възложителя разяснения по документацията за участие до 10 (десет) дни, преди изтичането на срока за получаване на офертите.

Разясненията се публикуват в профила на купувача в 4-дневен срок, считано от получаване на искането. В разясненията не се посочва информация за лицата, които са ги поискали.

Когато от публикуването на разясненията от Възложителя до крайния срок за получаване на оферти остават по-малко от 6 (шест) дни, Възложителят е длъжен да удължи срока за получаване на оферти.

**5.2.** Съдържание на заявлението и офертата

**5.2.1.** Заявлението и офертата трябва да съдържат следното:

1. Единен европейски документ за обществени поръчки (ЕЕДОП) за участника, в съответствие с изискванията на закона и условията на възложителя, а когато е приложимо – ЕЕДОП, за всеки от участниците в обединение-участник, за всеки подизпълнител и за всяко лице, чиито ресурси ще бъдат ангажирани в изпълнението на поръчката. Образец на ЕЕДОП е публикуван и публично достъпен на сайта на Агенцията по обществени поръчки:

<http://rop3-app1.aop.bg:7778/portal/page?_pageid=93,1752276&_dad=portal&_schema=PORTAL>

2. Документи за доказване на предприетите мерки за надеждност, когато е приложимо;

3. Документите по чл. 37, ал. 4 от ППЗОП: заверено от участника копие от договор за създаване на обединение (друг еквивалентен документ). Договорът трябва да съдържа клаузи, в които:

* се посочва физическото лице, упълномощено да представлява обединението пред трети лица, в т.ч. и пред Възложителя, което да подписва всички документи от името на обединението;
* представляващият обединението/консорциума се упълномощава да представи офертата от името и за сметка на обединението, както и да сключи договор с Възложителя;
* се гарантира, че всички членове на обединението са задължени да останат в него за целия период на изпълнение на договора;
* се гарантира, че срокът на обединението е най-малко за времето, за което поръчката ще бъде изпълнена;
* се уговарят правата и задълженията на участниците в обединението;
* се договаря разпределението на отговорността между членовете на обединението;
* се посочват дейностите, които ще изпълнява всеки член на обединението;
* всички членове на обединението са отговорни солидарно – заедно и поотделно, за изпълнението на договора;

Не се допускат промени в състава на обединението след подаването на офертата.

В случай, че в договора не е посочено физическото лице, упълномощено да представлява обединението, участникът може да представи и друг документ, подписан от лицата в обединението, в който се посочва представляващия.

4. Оферта, по образец.

5. Техническо предложение, съдържащо:

а) документ за упълномощаване, когато лицето, което подава офертата, не е законният представител на участника (нотариално заверено пълномощно, друг еквивалентен документ се приема);

б) предложение за изпълнение на поръчката, в съответствие с техническите спецификации и изискванията на Възложителя;

в) декларация за съгласие с клаузите на приложения проект на договор (образец);

г) декларация за срока на валидност на офертата (свободен текст);

д) декларация, че при изготвяне на офертата са спазени задълженията, свързани с данъци и осигуровки, закрила на заетостта и условията на труд (свободен текст);

6. Ценово предложение;

7. Опис на документите, съдържащи се в офертата, подписан от участника или упълномощен от него представител (Образец);

8. Декларация по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици – (Образец) и Декларация по чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици – (Образец)

9. Декларация по чл. 6, ал. 2 и по чл. 4, ал. 7, и чл. 6, ал. 5, т. 3 от Закона за мерките срещу изпиране на пари (Образци);

* + 1. **Доказателства за икономическо и финансово състояние**

Участниците попълват Част ІV от ЕЕДОП и представят документите по Раздел 2, б. Б).

* + 1. **Доказателства за техническите възможности и/или квалификация:**

Участниците попълват Част ІV от ЕЕДОП и представят документите по Раздел 2, б. В).

**5.2.4. Предложение за изпълнение на поръчката**

Участниците представят предложение за изпълнение на поръчката, изготвена в съответствие с образеца на Възложителя.

**5.2.5. Предлагана цена**

Участниците в процедурата представят ценова оферта, изготвена в съответствие с образеца на Възложителя.

При изготвяне на финансовите разчети следва да бъдат спазени изискванията на трудовото, осигурителното и данъчното законодателство на Р. България и да се гарантира качествено и надеждно извършване на услугата.

Общата стойност на финансовите предложения се посочва с цифри и се изписва с думи. Цените следва да бъдат в български лева. Грешки или пропуски в изчисляването на предлаганите от участника цени са за негова сметка.

**Забележки:**

* В случай, че офертата е подписана от лице, което няма представителна власт, задължително се прилага пълномощно (оригинал или нотариално заверено копие) от представляващия участника.
* При несъответствие между цифровата и изписана словом цена ще се взема предвид изписаната словом.
* Цените следва да бъдат в български лева, без ДДС.
* Възложителят може да изиска от класираните участници да удължат срока на валидност на офертите си, до момента на сключване на договора за обществената поръчка.

При изготвяне на офертата всеки участник трябва да се придържа точно към oбявените от Възложителя срокове и условия, посочени в обявлението и документацията за участие.

 До изтичането на срока за подаване на офертите всеки участник в процедурата може да промени, допълни или оттегли офертата си.

 Всеки участник в процедурата за възлагане на обществена поръчка има право да представи само една оферта.

Разходите, свързани с изготвянето и подаването на офертите са за сметка на участника. Възложителят, при никакви условия, няма да участва в тези разходи независимо от начина на провеждане и изхода на процедурата.

 Офертата се представя, съгласно чл. 47 от ППЗОП, от участника, или от упълномощен от него представител - лично или чрез пощенска или друга куриерска услуга с препоръчана пратка с обратна разписка, на адреса, посочен от Възложителя. Документите се представят в запечатана непрозрачна опаковка, върху която се посочват:

 1. Hаименованието на участника, включително участниците в обединението, когато е приложимо;

 2. Aдрес за кореспонденция, телефон и по възможност - факс и електронен адрес;

 3. Hаименованието на поръчката, за която се подават документите.

Офертите се приемат в деловодството на АГКК - гр. София, ул. Мусала № 1, в работни дни, от 08:30 до 17:00 часа. При приемането на офертата върху плика се отбелязват поредния номер, датата и часът на получаването. Посочените данни се вписват в Регистъра за участие в процедури за възлагане на обществени поръчки и на приносителя се издава документ.

Офертата се подава в срока, посочен в обявлението за обществената поръчка. В случай, когато същата е получена след посочения срок и час или външно тя не отговаря на обявените изисквания и е в незапечатан или скъсан плик, съответните длъжностни лица отбелязват това обстоятелство в регистъра и офертата не се приема, а се връща незабавно на приносителя.

Лицата могат да поискат писмено от Възложителя разяснения по решението, обявлението и документацията за обществената поръчка до 10 дни преди изтичане на срока за получаване на офертите. Възложителят предоставя разясненията в 4-дневен срок от получаване на искането, но не по-късно от 6 дни преди срока за получаване на оферти. Възложителят не предоставя разяснения, ако искането е постъпило след определения срок. Разясненията се предоставят чрез публикуване на профила на купувача, съгласно чл. 33 от ЗОП.

Участниците могат да посочват в офертите си информация, която смятат за конфиденциална във връзка с наличието на търговска тайна. Когато участниците са се позовали на конфиденциалност, съответната информация не се разкрива от Възложителя. Участниците не могат да се позовават на конфиденциалност по отношение на предложенията от офертите им, които подлежат на оценка – съгласно чл. 102, ал. 2 от ЗОП.

**5.2.6. Отваряне, разглеждане и оценяване на офертите. Сключване на договор.**

Съгласно чл. 54, ал. 2 от ППЗОП, получените оферти се отварят на публично заседание, на което могат да присъстват участниците в процедурата или техни упълномощени представители, както и представители на средствата за масово осведомяване. Упълномощаването трябва да е изрично и пълномощното или негово заверено копие се оставя на комисията.

Комисията може по всяко време да проверява заявените от участниците данни, да иска разяснения относно сертификатите и документите, както и да изисква писмено представяне в определен срок на допълнителни доказателства за обстоятелствата, посочени в офертата.

Възложителят може да проведе процедурата, когато има получена поне една оферта до крайния срок за представяне на офертите, определен в обявлението за обществената поръчка.

В случай, че в срока, определен за получаване на офертите, няма представени оферти по процедурата или е постъпила само една оферта, Възложителят има право да удължи срока или да прекрати процедурата с мотивирано решение.

За провеждане на процедурата Възложителят, с писмена заповед, назначава комисия. Комисията се назначава след изтичане на срока за подаване на офертите и се обявява в деня, определен за отварянето и оценката им. Срокът за приключване на работата на комисията, се определя от Възложителя в заповедта и може да бъде променян отново само с негова заповед. Срокът не може да бъде по-дълъг от срока на валидност на офертите, определен в обявлението за обществената поръчка, освен ако участниците са удължили срока на валидност на офертите си, след искане от Възложителя.

Комисията се състои от нечетен брой членове.

Възложителят може да привлече, като член на комисията и външен експерт, който има професионална компетентност в съответствие с предмета на поръчката.

Комисията, назначена от Възложителя за разглеждане, оценка и класиране на офертите, започва работа след получаване на списъка с участниците и представените оферти. Когато по обективни причини член на комисията не може да изпълнява задълженията си и не може да бъде заместен от резервен член, Възложителят издава заповед за определяне на нов член.

Членовете на комисията /и консултантите, ако има такива/ подписват и представят на Възложителя декларация за липса на конфликт на интереси.

Комисията оценява офертите в съответствие с предварително обявените условия и критерий за оценка. Решенията на комисията се вземат с мнозинство от членовете й. Когато член на комисията е против взетото решение, той подписва протокола и доклада с особено мнение и писмено излага мотивите си. Комисията работи по реда и условията на чл. 53 и сл. от ППЗОП

Офертите се оценяват съобразно възприетия критерий за оценка – най-ниска предложена цена.

Възложителят, след приключване работата на комисията, издава мотивирано решение, с което обявява класирането на участниците и участника, определен за изпълнител. В решението Възложителят посочва и отстранените от участие в процедурата участници и оферти, както и мотивите за отстраняването им. Възложителят изпраща решението на участниците в тридневен срок от издаването му.

Възложителят прекратява процедурата с мотивирано решение, по реда и при условията на чл. 110 от ЗОП

Възложителят сключва писмен договор за обществена поръчка с участника, определен за изпълнител в резултат на проведената процедура. Договорът за обществена поръчка, който се сключва, трябва задължително да съответства на приложения в документацията проект на договор и да бъде допълнен с всички предложения от офертата на участника, въз основа на които е определен за изпълнител.

При подписване на договора за обществена поръчка участникът, определен за изпълнител, е длъжен да представи документите по чл. 112, ал. 1, т. 1 – 4 от ЗОП. Изпълнител - обединение представя документи по чл. 70 от ППЗОП.

Изпълнителите сключват договор за подизпълнение с подизпълнителите, посочени в офертата. Сключването на договор за подизпълнение не освобождава изпълнителя от отговорността му за изпълнение на договора за обществена поръчка.

Страните по договор за обществена поръчка не могат да го изменят. Изменение на сключен договор за обществена поръчка се извършва с допълнително споразумение и се допуска по изключение по реда и условията на чл. 116 и чл. 118 от ЗОП.

Възложителят сключва договора в едномесечен срок след влизане в сила на решението за определяне на изпълнител или на определението, с което е допуснато предварително изпълнение на това решение, но не преди изтичането на 14-дневния срок по чл. 112, ал. 6 от ЗОП.

Относно сключването на договор/и с подизпълнител/и се прилагат разпоредбите на чл. 75, ал. 1 и ал. 2 от ППЗОП.

За сключените договор/и с подизпълнител/и се прилагат разпоредбите на чл. 66,
ал. 10 и ал. 11 от ЗОП и чл. 75, ал. 3 и ал. 4 ППЗОП.

За всички неуредени в настоящата документация въпроси се прилагат разпоредбите на ЗОП и ППЗОП.